Museum da Sent
Il museum abità en l'Engiadina bassa

Purtret
Il museum da Sent mussa la cultura d'abitar tradiziunala en ina chasa engiadinaisa. Il mobigliar na vegn betg mo conservà per il museum, na, la chasa è er abitada. L'activitad da collecziunar da blers onns da la famiglia Rüedlinger ha permess da crear il museum cun la finamira d'endrizzar ina chasa engiadinaisa en moda uschè originala sco pussaivel.
L'edifizi ha la structura tipica d'ina chasa engiadinaisa: L'entrada en furma d'ina halla (per rumantsch il «sulèr, per vallader il «piertan») serva per arrivar en il clavà.

En connex cun ina renovaziun, l'onn 1858, ha la chasa survegnì in balcun tort en stiva ed ina uschenumnada culmaina da Sent. Questa furma da culmaina barocca ch'è vegnida introducida oriundamain da mastergnants dal Tirol e ch'è frequenta a Sent s'integrescha sco il reliev d'in clutger cun tetg en furma da tschagula tranter las alas dal tetg.